Z Á P I S N I C A č. 16

**zo 16. riadneho zasadnutia Obecného zastupiteľstva obce Perín – Chym , dňa 19.05.2017**

**Prítomní :** MVDr. Ladislav Molnár - starosta

Poslanci: Ing. Roland Vinter, Gabriel Vinter, Marek Trembecki, Ing. Miroslav Podžuban,

Pavol Štefán, Bartolomej Damko a Róbert Kapaló

**Za overovateľov zápisnice:** Gabriel Vinter, Marek Trembecki

**Návrhová komisia:** Ing. Roland Vinter

**Zapísala :** Ing. M. Štefánová

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Vyhlásenie voľby hlavného kontrolóra obce Perín-Chym
3. Rôzne (interpelácie poslancov, žiadosti občanov)
4. Diskusia
5. Záver

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci prítomní poslanci súhlasili. Starosta navrhol overovateľov a zapisovateľku zápisnice, ako aj člena návrhovej komisie, ktorí boli schválení.

Pán starosta informoval poslancov o náhlom úmrtí JUDr. Jána Hovančáka , ktorý poskytoval obci právne služby. Bol stále nápomocný, zanietený člen obecného kolektívu a pre obec bude veľkou stratou. Všetci prítomní si uctili pamiatku zosnulého minútou ticha.

Ďalej starosta informoval o digitálnej verzii knihy o histórii obce, mala by byť vydaná na budúci rok. Vydavateľstvo privíta fotografie, ktoré budú môcť byť v knihe použité.

Dostali sme cenovú ponuku na kamerový systém obce.

Počas júla bude možnosť nechať deti ZŠ v školskom klube, ak rodičia budú mať záujem.

Vznikol problém pri zbieraní plastov, spol. KOSIT Chym vynechala – následne boli plasty vyzbierané zamestnancami obce.

Starosta požiadal poslancov, ktorí sa starajú o obecnú káblovú televíziu, aby odstránili stĺpy, ktoré sú v zlom stave a na nežiadúcom mieste.

Prebehlo hlasovanie za uznesenie č.114, ktoré bolo prijaté.

**K bodu č. 2**

V tomto bode starosta odovzdal slovo hlavnému kontrolórovi, ktorý objasnil situáciu v spore medzi ním a bývalou starostkou. Zároveň podotkol, že 06.07.2017 mu končí funkčné obdobie, na ktoré bol zvolený za hlavného kontrolóra obce. Z uvedeného teda vyplýva, že obec je povinná vyhlásiť novú voľbu hlavného kontrolóra obce.

Starosta predniesol návrh uznesenia spolu s dôvodovou správou a hlasovalo sa.

Boli prijaté uznesenia č.115 a 116, ktorými sa určil termín, spôsob, deň voľby a náležitosti podávania prihlášok.

Poslanci určili členov komisie, ktorí budú prítomní pri otváraní obálok prihlásených kandidátov.

Bolo prijaté uznesenie č.117.

**K bodu č.3 a 4**

Poslanec R. Kapaló požiadal o finančnú podporu všetkých poslancov, aby podobne ako vlani, prispeli na ceny do tomboly pre obecné akcie vo všetkých troch častiach obce.

Starosta poďakoval prevádzkarovi D. Šušňákovi a celému tímu, za zrealizované práce, ktoré odviedli.

**K bodu č.5**

Pán starosta sa na záver poďakoval všetkým prítomným za účasť a ukončil zasadnutie OZ.

.............................. ................................... .............................................

Gabriel Vinter Marek Trembecki MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**zo 16. riadneho zasadnutia Obecného zastupiteľstva obce Perín – Chym , dňa 19.05.2017**

**UZNESENIE č.114**

Obecné zastupiteľstvo obce Perín-Chym **b e r i e na vedomie**  informáciu starostu za uplynulé obdobie od posledného zasadnutia OZ.

Hlasovanie : za: 7 , proti : 0 , zdržali sa: 0

**UZNESENIE č.115**

Obecné zastupiteľstvo obce Perín-Chym v súlade s ustanovením § 18a zákona č. 369/1990 Zb. o obecnom zriadení v znení neskorších predpisov OZ vyhlasuje voľbu HK obce Perín-Chym nasledovne:

**Predpoklady na výkon funkcie hlavného kontrolóra**

* Vzdelanie: ukončené minimálne úplné stredné vzdelanie
* Bezúhonnosť: preukazuje sa výpisom z registra trestov nie starším ako 3 mesiace
* Pracovný úväzok: 0,2

**Postup po vyhlásení voľby**

* Zverejnenie vyhlásenia voľby
* Prihláseným záujemcom bude doručená pozvánka, na ktorej sa stanoví čas a miesto konania voľby.
* Voľba priamo na OZ (verejným alebo tajným hlasovaním)
* Starosta Obce Perín - Chym je povinný s právoplatne zvoleným hlavným kontrolórom obce uzavrieť pracovnú zmluvu.

Hlasovanie : za: 7 , proti : 0 , zdržali sa: 0

**UZNESENIE č.116**

Obecné zastupiteľstvo obce Perín - Chym v súlade s §18a ods. 2 a následných zákona č. 369/1990 Zb. o obecnom zriadení v znení neskorších predpisov:

**I. v y h l a s u j e**

deň konania voľby hlavného kontrolóra Obce Perín - Chym, a to 04.07. 2017

**II. s c h v a ľ u j e**

dĺžku pracovného času hlavného kontrolóra obce: 20 % mesačného úväzku zamestnanca v samospráve

**III. u r č u j e :**

**A) náležitosti prihlášky na výkon funkcie hlavného kontrolóra Obce Perín - Chym:**

1. Osobné údaje:

- meno, priezvisko, titul

- dátum narodenia

- bydlisko

- kontaktné údaje (mail, telefón)

2. Dosiahnuté najvyššie vzdelanie

3. Prax v samospráve

4. Informácia o podnikaní, alebo vykonávaní inej zárobkovej činnosti, členstve v riadiacich,

kontrolných, alebo dozorných orgánoch právnických osôb, ktoré vykonávajú

podnikateľskú činnosť

**B) Termín predloženia prihlášok s prílohami: do 21.06.2017, do 15:00 hod.**

**Súčasťou prihlášky sú:**

- profesijný životopis s prehľadom doterajšej pracovnej praxe s uvedením pracovnej

pozície,

- overená fotokópia dokladu o vzdelaní,

- výpis z registra trestov nie starší ako 3 mesiace,

- čestné vyhlásenie o spôsobilosti na právne úkony v plnom rozsahu,

- súhlas so spracovaním osobných údajov v zmysle zákona č. 122/2013 Z. z. o ochrane

osobných údajov v znení neskorších predpisov.

Hlasovanie : za: 7 , proti : 0 , zdržali sa: 0

**UZNESENIE č.117**

Obecné zastupiteľstvo obce Perín - Chym **s c h v a ľ u j e** komisiu k otvoreniu obálok prihlásených kandidátov za účelom kontroly splnenia požiadaviek pre prihlásenie sa k voľbe funkcie HK v zložení:

Ing. Roland Vinter, Bartolomej Damko, Pavol Štefán, Alžbeta Lichvárová a Ing. Monika Štefánová.

Hlasovanie : za: 7 , proti : 0 , zdržali sa: 0